title: "Friisk \u00f6n Reekenmaskiinen"
text: "Handheld Giraaten sa \u00fcs Tablets en fuaral Smartphones sen uk diarfuar taacht, dat em aural Biskiiren fo en stj\u00fc\u00fcri ken.\nSom Apps sen uk diarfuar, dat wat ek auriiten uur of diarfuar, dat em wat mefair (sa \u00fcs bi di \"Corona-Warn-App\", wat Biskiir d\u00f6 skel). Diarfuar maaki di Apps aaftinoch L\u00fcnen.\n\nDi Taacht\n\nFuar des L\u00fcnen sen \u00f6n dit Giraat L\u00fcn-Daateien ofliar, wat di Apps keen.\nSa ken em uk sin ain Skringeltoon fuar dit Tilefoon \u0101pnem.\nDit jit, dat uk fuar ark \u00fc\u0111er App en \u00fc\u0111er L\u00fcn-Datei \u00f6nd\u00f6nen uur ken. En App wat \"Ding Dong\" sair, ken uk \"Uur Tir\" sii.\n\nApps en Daateien\n\nAndroid\n\u00dcp ain Riisiko ken des ark'jen forsjuk. Dit es man ek sa slim \u00fcs dit \u00fctsjocht. Wan gaar n\u00f6nt muar giar, da ken em di App nii instaliari, en da es di fuar't Miist we\u0111er sa \u00fcs di taacht wiar.\n\nL\u00fcn-Daateien maaki\n\nEk ark App nemt dit salev Formaat. Wan jen App me \"wav\" t\u00f6 meen es, da wel di Naist \"mp3\" of jit wat \u00dc\u0111ers. Aur di Lisensen om di Form\u0101ti sen di \"Recorder-Apps\" forskelig, en ek ark jen ken ark Form\u0101t.\n\nMasi man ek ark Form\u0101t ken di Lexis Audio Editor maaki, senerlig, wan em ali Form\u0101ti me di Koop-Versioon friiskrekelt heer. Me des App ken em man muar Form\u0101ti forsjuk, wan em ek weet, wat fuar en App slaaget. Wan em en Wave (wav) of sawat heer, da ken em di iipenmaaki en \u00fcs m4a omwaneli.\nForskeligi Form\u0101ti let jam man uk me di \"Sound Recorder\" of dit \"Dikierger\u00e4t\" maaki, wat aaftinoch \u00f6n dit Giraat sen.\n\nBi FDroid jeft et jit Apps sa \u00fcs \"Urecord\", wat we\u0111er wat \u00dc\u0111ers ken.\n\nFriisk L\u00fcnen iinrocht\n\nDaatei\nWan em wat \u0101pnomen heer, da skel em des en rocht Noom d\u00f6 (N\u00f6\u00f6sbok_001, Signaal_001 of sawat), dat em di uk finj ken. Da skel dit iin \u00f6n di rocht \"Ordner\".\n\nIin \u00f6n di App\n\u00dcs Naist skel em \u00fctfinj, hur em di App iinstel ken, \"Einstellungen\" of \"properties\".\n\nDa luket em ee\u0111er \"Benachrichtigungen\" of \"Alarms\", en diar\u00f6ner ee\u010fer en \"Ton\" of \"Sound\", wat aaft bl\u00f6 t\u00f6 keen es.\n\nWan em diar\u00fcp giar, da ken em aur sin \"Dateimanager\" of wat em diar heer di \"Ordner\" en di Daatei finj.\n\nFutnooten\n\nLuki uk hjir \n Skringeltoon\n\nReekenmaskiinen\nDigit\u0101ltechnik"